stanford-oval/wikipedia huggingface dataset:
ג'ורג' מיטשל

השליח המיוחד ג'ורג' מיטשל בעת פגישה עם שר החוץ אביגדור ליברמן בירושלים. 16 באפריל 2009
ג'ורג' ג'ון מיטשל ג'וניור (באנגלית: George John Mitchell Jr.; ‏נולד ב־20 באוגוסט 1933) הוא עורך דין, פוליטיקאי ודיפלומט אמריקני, שכיהן כסנאטור מטעם מדינת מיין בין השנים 1980 ל-1995 וכמנהיג הרוב הדמוקרטי בסנאט של ארצות הברית.
מיטשל שימש כשליח הממשל האמריקאי לצפון אירלנד והצלחתו הובילה לכינון הסכם יום שישי הטוב, הוא גם שימש כשליח למזרח התיכון במטרה לחקור את הנסיבות שהביאו לפרוץ האינתיפאדה השנייה, המלצותיו שנוסחו בדו"ח מיטשל (אנ') היוו את הבסיס לתוכנית מפת הדרכים המציעה פתרון לסכסוך הישראלי-פלסטיני. לאחר בחירתו של ברק חוסיין אובמה לנשיאות ארצות הברית מונה מיטשל כשליח הממשל הדמוקרטי החדש למזרח התיכון.
בשנים 2006‏-2007 עמד מיטשל בראשות ועדת חקירה מטעם ה-MLB לבדיקת תופעת הסמים בליגת הבייסבול המקצוענית בארצות הברית.
ביוגרפיה

מיטשל נולד בווטרוויל, מיין שבארצות הברית, וגדל במשפחה מארונית-קתולית. אביו, ג'ורג' ג'ון מיטצ'ל סיניור (במקור: ג'וזף קילרוי), הוא יליד-אירלנד שאומץ כילד יתום על-ידי משפחה לבנונית-אמריקאית, ואמו מארי (לבית סעאד) היגרה לארצות הברית מלבנון, בשנת 1920.
מיטשל סיים תואר ראשון בקולג' בוודוין (Bowdoin College) ב-1954, התגייס לצבא האמריקאי ושירת כקצין ריגול נגדי בברלין עד שחרורו ב-1956. ב-1960 סיים תואר במשפטים באוניברסיטת ג'ורג'טאון והחל לעבוד במחלקת ההגבלים עסקיים של מחלקת המשפטים האמריקאית. בין 1962 ל-1965 שימש כעוזרו הבכיר של הסנאטור ממיין אדמונד מאסקי, ומ-1965 ועד 1977 היה עורך דין פרטי בפורטלנד.
ביוגרפיה > קריירה פוליטית

ב-1974 היה מיטשל מועמד המפלגה הדמוקרטית לתפקיד מושל מיין, אך הפסיד בבחירות למועמד העצמאי ג'יימס לונגלי. ב-1977 מונה על ידי הנשיא ג'ימי קרטר למשרת פרקליט מדינה במיין (United States Attorney). ב-1979 מונה מיטשל לשופט בבית המשפט הפדרלי של מחוז מיין, תפקיד בו כיהן כשנה, בטרם מונה על ידי מושל מיין לכהונה בסנאט של ארצות הברית במקום מאסקי שעבר לכהן כמזכיר המדינה. ב-1982 נבחר מיטשל לכהונה מלאה בסנאט על אף שפיגר תחילה בסקרים ב-36%. הוא נבחר שוב ב-1988 כשהוא זכה ב-81% מקולות המצביעים, הרוב הגדול ביותר בתולדות מדינת מיין. מיטשל שימש כמנהיג הרוב הדמוקרטי בסנאט בין השנים 1989 ל-1995. ב-1994 הציע לו הנשיא ביל קלינטון להתמנות לשופט בבית המשפט העליון אך הוא מיאן להצעה זו.
ביוגרפיה > פעילות דיפלומטית

לאחר שבחר שלא להתמודד שוב בבחירות לסנאט של 1994, מונה מיטשל לשליח מיוחד של ארצות הברית בצפון אירלנד החל מינואר 1995. הוא עמד בראשות הוועדה שהתוותה את עקרונות ההימנעות מאלימות אליהם היו כפופים כל הפלגים היריבים באזור. הצלחתו הובילה לחתימת הסכם יום שישי הטוב ומיטשל זכה להוקרה מהנשיא קלינטון שהעניק לו את מדליית החירות הנשיאותית ב-1999. בנוסף זכה מיטשל בפרס פעמון החירות (Philadelphia Liberty Medal), פרס השלום של אונסק"ו והוקרות רבות אחרות.
בעקבות ועידת שארם א-שייח' באוקטובר 2000, מונה מיטשל על ידי קלינטון לעמוד בראש ועדה שתחקור את האירועים שהובילו לפריצת האינתיפאדה השנייה. הדו"ח שחיברה הוועדה, הידוע בשם דו"ח מיטשל, הוגש לנשיא ג'ורג' ווקר בוש והיווה את הבסיס למפת הדרכים. בדו"ח נקבע שהוועדה לא מצאה הוכחות לכוונה מראש של הרשות הפלסטינית לפתוח באלימות, או שהיה תכנון של ישראל להגיב בצורה שתביא לשפיכות דמים, ושהוועדה הסיקה כי גורמי ההתלקחות נעוצים בהתנהלות הרשות וישראל מאז החתימה על הסכמי אוסלו. הוועדה המליצה על יצירת מכניזם להפסקת האלימות באמצעות בניית צעדי אמון וחידוש שיתוף הפעולה הביטחוני בין הצדדים.
בסוף 2004 מונה על ידי הקונגרס לעמוד בראש כח משימה בין-מפלגתי, יחד עם ניוט גינגריץ', הסנאטור לשעבר מהמפלגה הרפובליקנית, שמטרתו לבחון כיצד האו"ם משרת את מטרותיו ולהמליץ על רפורמות בהתנהלות ארצות הברית מול הארגון.
בתחילת שנת 2009, לאחר כניסתו של ברק אובמה לבית הלבן, מונה מיטשל לשליחו המיוחד למזרח התיכון. בחודש יולי פורסם כי הוא מעוניין לפרוש מהתפקיד בסוף השנה, אך מיטשל המשיך בסבבי הפגישות שלו במזרח התיכון גם במהלך 2010 כחלק של שיחות ישראל-סוריה (2010), ופרש מתפקידו ב-14 במאי 2011.
ביוגרפיה > קריירה עסקית וציבורית

ב-1995 הצטרף מיטשל לחברת עורכי דין שהתמזגה ב-2002 עם חברת DLA Piper, מחברות עורכי הדין הגדולות בעולם. מיטשל משמש כשותף בחברה וכיהן גם כיו"ר הדירקטוריון של DLA Piper.
מיטשל שימש כחבר דירקטוריון בחברת וולט דיסני משנת 1995, וב-2004 מונה ליו"ר הדירקטוריון, עד החלפתו בתחילת 2007. כמו כן שימש כחבר דירקטוריון מועדון הבייסבול בוסטון רד סוקס.
מאז 2002 מכהן מיטשל כעמית בכיר במכון ליישוב סכסוכים של אוניברסיטת קולומביה בו פועל למניעה ויישוב סכסוכים בינלאומיים. מ-2007 משמש כפרופסור אורח באוניברסיטת המטרופולין של לידס אשר הקימה מרכז חדש לשלום ויישוב סכסוכים הקרוי על שמו.
מיטשל משמש כנשיא הכבוד (Chancellor) של אוניברסיטת קווינס בבלפסט (Queen's University of Belfast), מייסד מכון מיטשל לקידום החינוך במיין ועומד בראש קרן סיוע חירום של הצלב האדום וקרן לסיוע לנפגעי פיגועי 11 בספטמבר.
מיטשל עמד בראשן של שתי ועדות חקירה בתחום הספורט, הוא בדק ב-1999 את החשדות לשחיתות בהליך המכרז לאירוח המשחקים האולימפיים, וב-2006 מונה על ידי הקומישינר של ליגת ה-MLB הצפון-אמריקאית לבדוק את החשדות בנוגע לשימוש בחומרים אסורים ומשפרי ביצועים בליגת הבייסבול. הדו"ח בן ה-409 עמודים, התפרסם בסוף 2007, ועורר סערה כשנקב בשמותיהם של 89 שחקני בייסבול בעבר ובהווה לגביהם יש עדויות על שימוש בחומרים אסורים, בין השמות שהוזכרו נכללו גם כוכבים כבארי בונדס ורוג'ר קלמנס.
ספרים

מיטשל הוא מחברם של מספר ספרי עיון:
Men of Zeal, יצא לאור ב-1988 העוסק בפרשת איראן-קונטראס, שכתב בשיתוף פעולה עם עמיתו הסנאטור הרפובליקני ממיין ויליאם כהן
World on Fire: Saving an Endangered Earth, יצא לאור ב-1991 העוסק בסכנות אפקט החממה על כדור הארץ
Not For America Alone: The Triumph of Democracy and The Fall of Communism, יצא לאור ב-1997
Making Peace, יצא לאור ב-1999 על פעילותו להשגת שלום בצפו אירלנד
The Negotiator: A Memoir, יצא לאור ב-2016, אוטוביוגרפיה
A Path to Peace: A Brief History of Israeli-Palestinian Negotiations and a Way Forward in the Middle East, יחד עם אלון סאצ'ר, יצא לאור ב-2017, על שליחותו הדיפלומטית למזרח התיכון
הערות שוליים

↑  Task Force on the United Nations
↑  יצחק בן-חורין, ג'ורג' מיטשל חוזר למזה"ת כשליחו של אובמה, באתר ynet, 20 בינואר 2009
↑  נטשה מוזגוביה, אליוט אברמס: ג'ורג' מיטשל, שליח ארצות הברית למזרח התיכון, מעוניין לפרוש, באתר הארץ, 20 ביולי 2009
| --- | --- |
בקרת זהויות :  NLI: 987007265583505171  BIBSYS: 90584254  GND: 120571234  ISNI: 0000 0001 1072 7316  LCCN: n87856778  NARA: 10572039  NKC: uk2007335544  NTA: 292971516  SNAC: w6710nx9  SUDOC: 059407387  Trove: 922150  US Congress: M000811  VIAF: 79438803   WorldCat (עם VIAF): 79438803
הוקי רולר

ערך זה עוסק ברולר הוקי, או אינליין הוקי (inline hockey). אם התכוונתם להוקי המשוחק עם סקייטים, ראו .
שחקני הוקי רולר
הוקי רולר הוא ענף משחק ספורט קבוצתי הדומה להוקי קרח, ממנו התפתח. במשחק משתתפות שתי קבוצות, שמנסות להבקיע דיסקית או כדור פלסטיק לשער הקבוצה היריבה, באמצעות מחבט ייעודי בעל להב מעוקל ותוך כדי החלקה על רולרבליידס. הקבוצה שהבקיעה יותר שערים מיריבתה היא המנצחת במשחק.
שני גופים מתחרים מנהלים את ענף ההוקי רולר בעולם. האחד הוא פדרציית ההוקי קרח הבין-לאומית (IIHF, ראשי תיבות של International Ice Hockey Federation) בו חברות 74 מדינת נכון ל-2015. גם הפדרציה הבין-לאומית לספורט הגלגיליות (FIRS) מנהלת טורנירים משלה בענף.
הגוף המנהל את הענף בישראל הוא התאחדות ההוקי קרח הישראלית, שהיא חברה ב-IIHF מאז 1991.
הוקי רולר הוא ענף ספורט לא אולימפי.
נתונים בסיסיים

במשחק הוקי רולר משתתפות 2 קבוצות המונות 6 שחקנים כל אחת: 5 שחקני שדה ושוער (במקרים מסוימים, כגון פיגור לקראת סיום המשחק, נוהגים להוציא את השוער ולהכניס שחקן שדה נוסף כדי לנסות ולהשוות). מטרת המשחק היא לחבוט את הדיסקית אל תוך שער היריב באמצעות מקלות הוקי – מחבטים בעלי להב מעוקל בקצוותיהם, והקבוצה אשר חבטה את הדיסקית יותר פעמים לתוך שער הקבוצה היריבה היא המנצחת.
ארבעת שחקני השדה שעל המגרש מתחלקים בדרך כלל לשני מגינים ושני חלוצים. בפועל כל ארבעת השחקנים משתתפים במאמצי ההגנה וההתקפה גם יחד.
משחק הוקי רולר נמשך שתי מחציות בנות 25 דקות כל אחת. אם בתום המחציות לא הושגה הכרעה, מתקיימת הארכה בת 5 דקות, שנערכת בשיטת "שער זהב" – הקבוצה הראשונה להבקיע בהארכה מוכרזת כמנצחת. אם המשחק לא הוכרע לאחר ההארכה, מתקיים דו-קרב מכות עונשין.
הוקי רולר הוא משחק מהיר ומתיש, ומסיבה זו מחליפות הקבוצות את השחקנים על הקרח לעיתים תכופות – כל חצי דקה עד דקה. ההחלפה יכולה להתבצע כאשר המשחק מופסק מסיבה כלשהי, או תוך כדי שהמשחק משוחק (באנגלית: changing on the fly). לצורך כך נרשמים בסגל של כל קבוצה למשחק הוקי בין-לאומי 16 שחקנים ועוד שני שוערים.
בשונה מהוקי קרח, השחקנים לא יכולים לפגוע אחד בשני בעזרת המותניים או הכתף, מה שמוריד באופן משמעותי את רמת האגרסיביות. המשחק עצמו דורש מיומנות החלקה, זריזות, אגרסיביות, מיומנות גבוהה בשליטה בדיסקית באמצעות מקל ההוקי, תגובה מהירה ויכולת חבטה חזקה.
נתונים בסיסיים > מגרש המשחק

המשחק משוחק על זירת פלסטיק מלבנית בעלת פינות מעוגלות, הסגורה סביבה בלוחות עשויים זכוכית אקרילית שקופה, על מנת למנוע מהדיסקית לצאת החוצה מהמגרש מצד אחד, ולאפשר לקהל צפייה במתרחש מצד שני. מבנה המגרש מאפשר המשך המשחק לאחר שהדיסקית פוגעת בקירות.
אורך המגרש הוא 60 מטר, ורוחבו 30 מטר.
במקביל לצלע הקצרה של המגרש נמתח קו הרוחב, המהווה גם את קו השער. מרחקו מקצה המגרש הוא 4 מטר. הדבר מאפשר לשחקנים להחליק או להעביר את הדיסקית גם מאחורי השערים. על מנת ששער ייחשב, הדיסקית צריכה להיכנס לשער כשהיא עוברת את כל רוחבו (5 ס"מ) של קו השער במלוא היקפה.
את המגרש מחלק לשניים קו אמצע אדום.
בשונה מהוקי קרח, בהוקי רולר אין קווים כחולים.
נתונים בסיסיים > עימות (FaceOff)

סמוך לכל שער מסומנים שני עיגולים בקוטר 4.50 מטר שנקודה מסומנת במרכזו. עיגול דומה משורטט במרכז המגרש. כמו כן, משורטטות שתי נקודות בין כל עיגול לקו מרכז המגרש. תשעת הסימונים האלה משמשים לעימות (faceoff) בין שני שחקנים יריבים, בעוד חבריהם ממתינים מחוץ לעיגול לדיסקית שתימסר לעברם. כל חידוש משחק בהוקי רולר נעשה באמצעות עימות בין שני יריבים, כאשר השופט מטיל את הדיסקית ביניהם וכל אחד מהם מנסה למסור את הדיסקית לחבריו לקבוצה. מיקום העימות על אחת מתשע הנקודות ייקבע לפי מיקום הפסקת המשחק, הסיבה להפסקתו, ונסיבות חידושו.
כיוון שכל חידוש משחק נעשה בעימות, יש חשיבות גדולה לשחקנים המחוננים ביכולת לנצח בעימות את יריביהם ולזכות בדיסקית עבור קבוצתם. אחוז ההצלחה בעימות הוא אחד מנתוני הסטטיסטיקה החשובים לשחקן הוקי רולר.
נתונים בסיסיים > השער

גובה השער הוא 1.22 מטר ורוחבו 1.83 מטר. לפני פי השער משורטטת רחבת שער (באנגלית: Crease), שצורתה חצי עיגול. לשחקני שדה אסור להיכנס לרחבה כל עוד הדיסקית לא נמצאת שם, על מנת להגן על השוער ולאפשר לו לבצע את תפקידו.
נתונים בסיסיים > דיסקית או כדור

דיסקית ההוקי – ה"פאק", העשויה מפלסטיק, קוטרה 7.5 ס"מ, עובייה 2.2 ס"מ ומשקלה 112 גרם. במגרשים לא תקניים, בהם גבולות המגרש נמוכים, מאשרת ה-IIHF לשחק עם כדור פלסטיק, שקוטרו 5 ס"מ, ומשקלו 75–85 גרם.
נתונים בסיסיים > שופטים

על המגרש שלושה שופטים. השופט הוא בעל הסמכות העליונה בזירה. בנוסף לשופטים על המגרש ישנם שופטים מחוץ לו האחראים על ניהול שעון המשחק, אכיפת ביצוע עונשים על עבירות, ופסיקה על שער. במקרה של מחלוקת על שער ניתן, בהתאם לחוקי הליגה ואם ניתן, להיעזר גם בווידאו.
חוקי המשחק > חוקי יסוד

בהוקי רולר ישנם שני חוקי יסוד הנוגעים לתנועת הדיסקית:
נבדל (Offside)
שחקן הוקי רולר נמצא בנבדל כאשר הוא חוצה עם שתי רגליו את הקו האמצעי האדום אל תוך אזור ההתקפה של קבוצתו, לפני שהדיסקית חוצה אותו. אם שחקן שנמצא לפני הקו האדום באזור ההגנה מוסר אליו את הדיסקית, נעברת עבירת נבדל. אם השחקן עם הדיסקית עובר את הקו האדום לאזור ההתקפה בזמן שכבר נמצאים שם שחקנים, הוא רשאי למסור להם בלי לעבור על החוק.
אם נשרקת עבירת נבדל, המשחק יתחדש בעימות (faceoff) באחת מהנקודות הייעודיות לכך באזור ההגנה של הקבוצה שביצעה את הנבדל.
אייסינג (Icing)
כאשר שחקן או שוער חובט בדיסקית מחצי המגרש שלו אל מאחורי קו ההשער של היריבה מבלי שאף שחקן אחר יגע בה בדרכה. המשחק יתחדש בעימות באחד מעיגולי העימות הקרובים לשער הקבוצה שביצעה את ההפרה.
חוקי המשחק > עבירות ועונשים (Penalties)

בהוקי רולר ישנן מספר פעולות אסורות שמהוות עבירה, והעונש עליהן הוא הרחקת השחקן מהמגרש לפרק זמן מוקצב, או לכל המשחק, בהתאם לאופי וחומרת העבירה. שחקן שהורחק לפרק זמן מוקצב ירצה את עונשו באזור מיוחד התחום בצידי המגרש, הנקרא "תיבת עונשין" (באנגלית: penalty box). שחקן שנמצא בתיבת העונשין לא יוחלף על ידי שחקן אחר, וקבוצתו תשחק בחסרון מספרי למשך זמן העונש.
מרבית העבירות גוררות עונש הרחקה מסוג minor, של שתי דקות. אם הקבוצה הנמצאת ביתרון מספרי מבקיעה שער, מסתיים עונש ההרחקה. עבירות חמורות יותר גוררות עונש minor כפול (ארבע דקות הרחקה הנותנות לקבוצה היריבה הזדמנות להבקיע שני שערים ביתרון מספרי) או עונש major שאורכו חמש דקות, שבמהלכן יש לקבוצה היריבה אפשרות להבקיע כמה שערים שתוכל.
עבירות חמורות במיוחד, כגון עבירה מכוונת וקשה שהביאה לפציעת שחקן יריב, או התנהגות לא נאותה כלפי השופטים, יכולים להביא להרחקת שחקן ל-10 דקות או לשארית המשחק. הפעם יש אפשרות לקבוצתו להחליף אותו, אולם רק לאחר שריצה עונש minor או major נלווה בתיבת העונשין.
כאשר השופט רואה עבירה עליה הוא מתכוון לפסוק עונש, הוא ירים את ידו כדי לסמן על העבירה. המשחק יימשך עד שהקבוצה שעברה את העבירה תיגע בדיסקית, ואז תישרק העבירה והמשחק יופסק. הדבר מאפשר לקבוצה היריבה להוציא את השוער שלה זמנית ולהכניס שחקן שדה נוסף כדי להגביר את הלחץ ההתקפי על יריבתה שביצעה את העבירה, בלי לחשוש מספיגת שער.
חוקי המשחק > עבירות ועונשים (Penalties) > סוגים נפוצים של עבירות

אלה הן העבירות הנפוצות ביותר:
Body Checking – התנגשות בשחקן יריב באמצעות הכתף או המותן. (בשונה מהוקי קרח שם מותר)
Hooking – משיכת שחקן יריב מאחור באמצעות מקל ההוקי.
High Sticking – פגיעה בשחקן יריב עם המקל מעל גובה הכתף.
Holding – תפיסת שחקן יריב באמצעות הידיים.
Interference – חסימת התקדמותו של שחקן יריב אשר לא מחזיק בדיסקית.
Elbowing – מכה ביריב באמצעות המרפק.
Kneeing – מכה ביריב באמצעות הברך.
Checking from behind – כניסת גוף בגוף בגבו של יריב שלא רואה את הפוגע ולא יכול להתגונן.
Cross-checking – מכה ביריב באמצעות מקל מורם מהקרח ומוחזק בשתי ידיים.
Tripping – הכשלת יריב באמצעות המקל.
Slashing – מכה לכוון יריב באמצעות מקל היורד מלמעלה כלפי מטה, גם אם המקל לא פגע ביריב.
Boarding – הטחת יריב אל הלוחות בכוח מופרז, כאשר היריב עם פניו כלפי הלוחות.
Fighting – קטטה בין שחקנים. בדרך כלל יורחקו היריבים המתקוטטים משתי הקבוצות.
Spearing – דקירת יריב באמצעות להב המקל. נחשבת לעבירה מסוכנת, הגוררת עונש major ולאחריה הרחקה לשארית המשחק.
Too many players – יותר מחמישה שחקנים על המגרש בו זמנית. בדרך כלל מצב כזה קורה בשל חילוף שחקנים לא מתואם, שגורם לכך שמחליפים נכנסו למגרש לפני שהמוחלפים יצאו. אחד משחקני הקבוצה שעברה את העבירה ירצה עונש minor בתיבת העונשין.
Body Checking – התנגשות בשחקן יריב באמצעות הכתף או המותן. בניגוד להוקי קרח, בו במשחקי גברים המהלך הוא חוקי ומהווה אבן יסוד של משחק ההגנה, בהוקי רולר המהלך אסור.
חוקי המשחק > עבירות ועונשים (Penalties) > מכת עונשין

מכת עונשין (penalty shot) נפסקת במקרים שונים במשחק. המקרה הנפוץ ביותר הוא עבירה על שחקן שהגיע בהתקפה מתפרצת לבדו מול השוער היריב. מכת עונשין מבוצעת על ידי כך שהשחקן המבצע מוביל את הדיסקית ממרכז המגרש אל שער היריב לבדו מול השוער, כשבסוף המהלך יש לו ניסיון אחד להבקיע שער. כמו כן, במקרה בו משחק לא מוכרע גם לאחר הארכה, מתקיים דו-קרב מכות עונשין כדי להכריע אותו.
חוקי המשחק > פסק זמן

כל קבוצה זכאית במהלך המשחק לפסק זמן בודד באורך דקה אחת.
ציוד

שחקן הוקי רולר זקוק, בנוסף לציוד המשחק הבסיסי, גם לאמצעי הגנה מפציעה כתוצאה מהתנגשות עם שחקנים אחרים ומפגיעה ממקלות ההוקי או מהדיסקית.
ציוד > ציוד שחקן שדה

רולרבליידס
מקל הוקי
מכנסיים מרופדים
קסדה
מגן שיניים
כפפות
מגיני שוקיים וברכיים
מגיני מרפקים
מגן אשכים
ציוד > ציוד שוער

רולרבליידס לשוער – נמוכים יותר מהרולרבליידס של שחקני השדה, כדי לאפשר לשוער ירידה אל המשטח הפלסטיק וקימה מהירה.
מקל הוקי מיוחד לשוער – בעל להב רחב יותר וחלק רחב יותר במוט, עד אמצעו. מוחזק על ידי השוער ביד אחת.
קסדת שוער – עוטפת את הראש כולו, מכילה סורגים להגנת הפנים וניתן להוסיף לה מגן תלוי לצוואר. שוערים רבים נוהגים לעטר את קסדותיהם בציורים צבעוניים, שהופכים את קסדת השוער לפריט ייחודי.
מכנסיים מרופדים להגנת האגן והירכיים.
מגן חזה וכתפיים.
כפפת שוער – מולבשת על היד שאינה אוחזת במקל.
חוסם (Blocker) – משמש לעצירת הדיסקית, מולבש על אמת הזרוע האוחזת במקל.
מגיני רגליים – לכל אורך הרגל, מהאגן עד כפות הרגליים.
מגן אשכים.
ראו גם

הוקי קרח
הוקי גלגיליות (קואד)
הוקי שדה
הערות שוליים

↑  אודות האיגוד, ההיסטוריה והאבולוציה של איגוד הגלגליות בישראל וענף ההוקי גלגליות, מתוך האתר הרשמי של איגוד הגלגיליות בישראל
| --- | --- |
בקרת זהויות :  GND: 4452630-1 
שחקן הוקי רולר
מגרש הוקי רולר, קנדה
קסדת שחקן שדה
קסדת שוער
מקלות הוקי. המקל השני משמאל הוא מקל שוער
הפארק השלישי

| --- | --- |


 נתונים כלליים
 סוג:  קואופרטיב
 תקופת הפעילות:  1960–הווה (כ־65 שנים)
 חברות בנות:  חברת התחבורה הפטרבורגית 
 מיקום המטה:  סנקט פטרבורג 
 משרד ראשי:  סנקט פטרבורג
 ענפי תעשייה:  תחבורה ציבורית, תיירות 
 מוצרים עיקריים:  תחבורה ציבורית
 עובדים:  4,831
  
 3park.ru
 
"הפארק השלישי" (ברוסית: Третий парк) הוא שמה של חברת תחבורה רוסית המפעילה קווי תחבורה ציבורית בסנקט פטרבורג ובפרבריה, בייחוד אוטובוסים ומוניות שירות ומהווה לאחת מחברות התחבורה הפרטיות הגדולות ברוסיה.
החברה מעסיקה 4,831 עובדים ומפעילה צי של אוטובוסים, שמשרתים מאות קווים עירוניים ובינעירוניים. החברה מתאפיינת בהפעלת אוטובוסים קטנים ומיניבוסים.
גלריה

אוטובוס MAZ-103
אוטובוס Golden Dragon XML6125CR
אוטובוס Golden Dragon XML6112
אוטובוס Mercedes-Benz Vario 612D
הערות שוליים

↑
המשרד הפדרלי למאבק בשחיתות (אוסטריה)

|  מידע כללי |
| --- | --- |
 תאריך הקמה:  1 בינואר 2010
 מטה מרכזי:  וינה, אוסטריה
 www.bak.gv.at
 
המשרד הפדרלי למאבק בשחיתות (בגרמנית: Bundesamt zur Korruptionsprävention und Korruptionsbekämpfung), ידוע בקיצור כ-BAK, הוקם ב-1 בינואר 2010 במשרד הפנים, במקום Büro für Interne Angelegenheiten (הלשכה לענייני פנים) שאורגן מחדש.
ה-BAK מאורגן במסגרת המינהל הכללי לביטחון הציבור (GDföS) והוא האחראי העיקרי למלחמה בשחיתות. יתרה מזאת, קיים שיתוף פעולה הדוק עם Wirtschafts- und Korruptionsstaatsanwaltschaft (פרקליט המדינה למאבק בפשעי צווארון לבן ושחיתות), הידוע בקיצור כ-WKSta. אלה כוללים שיתופי פעולה בינלאומיים של המשטרה, סיוע ושיתוף פעולה עם הגורמים המוסמכים של האיחוד האירופי ועם רשויות החקירה של מדינות האיחוד האירופי. יש גם איש קשר עבור OLAF, אינטרפול, יורופול וארגונים בינלאומיים דומים אחרים.
BAK מעסיקה כיום כ-120 עובדים.
הערות שוליים

↑  http://www.bak.gv.at/cms/BAK_dt/_news/start.aspx
| --- | --- |
בקרת זהויות :  VIAF: 313446444   WorldCat (עם VIAF): 313446444 
ערך זה הוא קצרמרבנושא אוסטריה ובנושא מדע המדינה. אתם מוזמנים לתרום לוויקיפדיה ו.
כדורגלן החודש בליגת העל הרוסית בכדורגל

| --- | --- |

כדורגלן החודש בליגה הרוסית
 תיאור:  כדורגלן החודש בליגה הרוסית
 מדינה:  רוסיה רוסיה
 הגוף המעניק:  ליגת העל הרוסית בכדורגל ערוץ Match Premier
 תקופת הפרס:  2012 / 2018 – הווה
 https://premium.premierliga.ru
פרס "כדורגלן החודש" של אליפות רוסיה בכדורגל (ברוסית: Игрок месяца Российской Премьер-Лиги) הוא פרס חודשי המוענק לשחקן הכדורגל הטוב ביותר באליפות רוסיה בכדורגל מאז עונת 2012/2013. הפרס מוענק על ידי מנהלת ליגת העל הרוסית בכדורגל בשיתוף עם ערוץ הטלוויזיה "Match Premier". עד עונת 2018/2019 השותף-המייסד של הפרס ומעניק החסות היה פורטל "Championat.com".
תקנות

הפרס מוענק לשחקן הכדורגל הטוב ביותר של החודש, בהתאם לבחירת האוהדים שמצביעים באמצעות סקר המתבצע בערוצי הרשתות החברתיות של ערוץ הטלוויזיה "Match TV" ובערוץ Match Premier וגם בעמוד ליגת העל הרוסית בכדורגל ברשת החברתית "Vkontakte.
בעונת 2012/13 בהצבעה השתתפו גם חמישה מומחי ספורט וחמישה עיתונאים. בהצבעה שנערכה על חודשי אוגוסט וספטמבר 2012 השתתפו רק מומחים.
באוקטובר 2012 בחירת השחקן הותרה רק למשתמשי הפורטל "championat.com" ומספר המומחים הופחת ל-4 אנשים. בעונת 2013/2014 חלו שינויים בתקנות חלוקת הפרס:
הרחבת כמות הרכב העיתונאים המצביעים – מ-5 עד ל-7;
הגדלת מספר האוהדים מ-3 ל-6;
הכנסה לצוות השיפוט חבר קבוע של מטעם מנהלת ליגת העל הרוסית, עם זכויות הצבעה.
הזוכים בפרס > עונת 2012/2013

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| אוגוסט | ארמניה ארמניה | יורה מובסיסיאן | קרסנודאר | חלוץ |  |
| ספטמבר | קמרון קמרון | סמואל אטו | אנז'י | חלוץ |  |
| אוקטובר | רוסיה רוסיה | אלכסנדר קוקורין | דינמו מוסקבה | חלוץ |  |
| נובמבר-דצמבר | גרמניה גרמניה | קווין קוראני | דינמו מוסקבה | חלוץ |  |
| מרץ | ברזיל | ואגנר לאב | צסק"א | חלוץ |  |
| אפריל | רוסיה רוסיה | דמיטרי קומבארוב | ספרטק | קשר |  |
| מאי | ברזיל ברזיל | ואגנר לאב | צסק"א | חלוץ |  |
הזוכים בפרס > עונת 2013/2014

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| יולי | רוסיה רוסיה | ארטיום דזיובה | רוסטוב | חלוץ |  |
| אוגוסט | פורטוגל | דני | זניט | קשר |  |
| ספטמבר | ברזיל ברזיל | האלק | זניט | חלוץ |  |
| אוקטובר | רוסיה רוסיה | רומן שירוקוב | זניט | קשר |  |
| נובמבר | חוף השנהב חוף השנהב | סיידו דומביה | צסק"א | חלוץ |  |
| דצמבר | גרמניה גרמניה | קווין קוראני | דינמו מוסקבה | חלוץ |  |
| מרץ | ברזיל ברזיל | ארי | קרסנודאר | חלוץ |  |
| אפריל | רוסיה רוסיה | איגור אקינפייב | צסק"א | שוער |  |
| מאי | סרביה סרביה | זוראן טושיץ' | צסק"א | קשר |  |
הזוכים בפרס > עונת 2014/2015

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| אוגוסט | רוסיה רוסיה | ארטיום דזיובה | ספרטק | חלוץ |  |
| ספטמבר | ונצואלה ונצואלה | סלומון רונדון | זניט | חלוץ |  |
| אוקטובר | פינלנד פינלנד | רומן יריומנקו | צסק"א | קשר |  |
| נובמבר | הולנד הולנד | קווינסי פרומס | ספרטק | קשר |  |
| דצמבר | פינלנד פינלנד | רומן יריומנקו | צסק"א | קשר |  |
| מרץ | פינלנד פינלנד | רומן יריומנקו | צסק"א | קשר |  |
| אפריל | הולנד הולנד | קווינסי פרומס | ספרטק | קשר |  |
| מאי | סרביה סרביה | זוראן טושיץ' | צסק"א | קשר |  |
הזוכים בפרס > עונת 2015/2016

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| יולי | רוסיה רוסיה | ארטיום דזיובה | זניט | חלוץ |  |
| אוגוסט | הולנד הולנד | קווינסי פרומס | ספרטק | קשר |  |
| ספטמבר | בולגריה בולגריה | איוולין פופוב | ספרטק | קשר |  |
| אוקטובר | ברזיל ברזיל | האלק | זניט | חלוץ |  |
| נובמבר-דצמבר | רוסיה רוסיה | פיודור סמולוב | קרסנודאר | חלוץ |  |
| מרץ | ניגריה ניגריה | אחמד מוסא | צסק"א | חלוץ |  |
| אפריל | רוסיה רוסיה | פיודור סמולוב | קרסנודאר | חלוץ |  |
| מאי | איראן איראן | סרדאר אזמון | רוסטוב | חלוץ |  |
הזוכים בפרס > עונת 2016/2017

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| יולי-אוגוסט | רוסיה רוסיה | פיודור סמולוב | קרסנודאר | חלוץ |  |
| ספטמבר | רוסיה רוסיה | אנדריי לוניוב | אופה | שוער |  |
| אוקטובר | כף ורדה כף ורדה | זה לואיש | ספרטק | חלוץ |  |
| נובמבר-דצמבר | רוסיה רוסיה | דניס גלושאקוב | ספרטק | קשר |  |
| מרץ | רוסיה רוסיה | אלכסנדר בלנוב | אופה | שוער |  |
| אפריל | הולנד הולנד | קווינסי פרומס | ספרטק | קשר |  |
| מאי | ברזיל ברזיל | ויטיניו | צסק"א | חלוץ |  |
הזוכים בפרס > עונת 2017/2018

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| יולי | הולנד הולנד | קווינסי פרומס | ספרטק | קשר |  |
| אוגוסט | רוסיה רוסיה | אלכסנדר קוקורין | זניט | חלוץ |  |
| ספטמבר | הולנד הולנד | קווינסי פרומס | ספרטק | קשר |  |
| אוקטובר | רוסיה רוסיה | אלכסיי מירנצ'וק | לוקומוטיב | קשר |  |
| נובמבר-דצמבר | הולנד הולנד | קווינסי פרומס | ספרטק | קשר |  |
| מרץ | ברזיל ברזיל | פרננדו | ספרטק | קשר |  |
| אפריל-מאי | רוסיה רוסיה | פיודור צ'אלוב | צסק"א | חלוץ |  |
הזוכים בפרס > עונת 2018/2019

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| אוגוסט | רוסיה רוסיה | ארטיום דזיובה | זניט | חלוץ |  |
| ספטמבר | סרביה סרביה | ניקולה ולאשיץ' | צסק"א | קשר |  |
| אוקטובר | רוסיה רוסיה | פיודור צ'אלוב | צסק"א | חלוץ |  |
| נובמבר | ארגנטינה ארגנטינה | סבסטיאן דריוסי | זניט | חלוץ |  |
| דצמבר | סרביה סרביה | ניקולה ולאשיץ' | צסק"א | קשר |  |
| מרץ | איראן איראן | סרדאר אזמון | זניט | חלוץ |  |
| אוגוסט | רוסיה רוסיה | ארטיום דזיובה | זניט | חלוץ |  |
| מאי | רוסיה רוסיה | פיודור צ'אלוב | צסק"א | חלוץ |  |
הזוכים בפרס > עונת 2019/2020

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| יולי 2019 | רוסיה רוסיה | אלכסנדר סובולב | קריליה סובייטוב סמרה | חלוץ |  |
| אוגוסט | אוזבקיסטן אוזבקיסטן | אלדור שומורודוב | רוסטוב | חלוץ |  |
| ספטמבר | פולין פולין | גז'גוז' קריכוביאק | לוקומוטיב מוסקבה | קשר |  |
| אוקטובר | רוסיה רוסיה | ארטיום דזיובה | זניט | חלוץ |  |
| נובמבר | רוסיה רוסיה | ולדימיר אבוחוב | טמבוב | קשר |  |
| דצמבר | רוסיה רוסיה | יבגני לוצנקו | דינמו מוסקבה | חלוץ |  |
| מרץ 2020 | רוסיה רוסיה | אלכסנדר קוקורין | סוצ'י | חלוץ |  |
| יוני | רוסיה רוסיה | אלכסיי מירנצ'וק | לוקומוטיב מוסקבה | חלוץ |  |
| יולי 2020 | קרואטיה קרואטיה | ניקולה ולאשיץ' | צסק"א מוסקבה | חלוץ |  |
הזוכים בפרס > עונת 2020/2021

| חודש | אזרחות | שחקן | מועדון | עמדה | * |
| --- | --- | --- | --- | --- | --- |
| אוגוסט | רוסיה רוסיה | קונסטנטין קוצ'אייב | צסק"א מוסקבה | קשר |  |
| ספטמבר | רוסיה רוסיה | ארטיום דזיובה | זניט | חלוץ |  |
| אוקטובר | קרואטיה קרואטיה | ניקולה ולאשיץ' | צסק"א מוסקבה | קשר |  |
| נובמבר | ארמניה ארמניה | חורן ביירמיאן | רוסטוב | קשר |  |
| מרץ | רוסיה רוסיה | אלכסנדר סובולב | ספרטק מוסקבה | חלוץ |  |
| אפריל | פולין פולין | גז'גוז' קריכוביאק | לוקומוטיב מוסקבה | קשר |  |
| מאי | רוסיה רוסיה | איליה לנטראטוב | חימקי | שוער |  |